
Szentendre Város Önkormányzat Képviselő-testületének

2005. december 6-i rendkívüli ZÁRT üléséről készült jegyzőkönyvéből

3.
Előterjesztés Szentendre Város Önkormányzat és a MICRO-INVEST Kft. között létrejövő szerződés megkötéséről
Előadó: Miakich Gábor polgármester
Szentendre Város Önkormányzat Képviselő-testületének

429/2005. (XII.06.) Kt. sz. határozata:
Szentendre Város Önkormányzat Képviselő-testülete

1. a közbeszerzésekről szóló 2003. évi CXXIX. törvény  257. § (2) bekezdés a) pontja alapján hirdetmény nélküli tárgyalásos közbeszerzési eljárás megindításáról dönt a szentendrei 402/2 – 402/30 hrsz-ú ingatlanok területéből minél nagyobb területrész önkormányzati tulajdonba kerülésért bérlakás építése céljából 190.000.000 Ft keretösszeg erejéig. 

2. felkéri a Közbeszerzési Munkacsoportot az 1. pontban megjelölt közbeszerzési eljárás lefolytatására;

3. A fedezetet: 65.000.000 Ft érték erejéig a lakásalap biztosítja, 125.000.000 Ft érték erejéig bankhitel, vagy önkormányzati tulajdonú ingatlanok beszámítása, ill. más önkormányzati forrás bevonása biztosítja.

4. A 129/2005.(IV.12.) Kt. sz. határozatával elfogadott Éves Közbeszerzési Tervet a 1. pontban meghatározott közbeszerzési eljárással kiegészíti.

Felelős: 
Polgármester

Határidő: 
1. pont: azonnal

2. pont: 2005. december 30. 

3. pont: 2006. január 31.

4. pont: 2005. december 30.

K. m. f.


Miakich Gábor s. k.
dr. Molnár Ildikó s. k.


polgármester
jegyző

Kapja:
1. Önkormányzati és Szervezési Iroda – irattár
2. Vagyongazdálkodási Iroda – intézkedésre 

3. Főépítész – intézkedésre 

4. Közgazdasági Iroda – intézkedésre
5. A Képviselő-testület tagjai

Közzétéve a GroupWise-on és a Weboldalon.
A kiadmány hiteléül:
Szentendre, 2005. december 6. 

Kiss Beatrix 

jegyzőkönyvvezető

